Ζαν-Ετιέν Μοντυκλά

Ο Ζαν-Ετιέν Μοντυκλά (γαλλ. Jean-Étienne Montucla, 5 Σεπτεμβρίου 1725 – 18 Δεκεμβρίου 1799) ήταν Γάλλος μαθηματικός και ιστορικός των μαθηματικών, που γεννήθηκε στη Λυών.

Το 1754 ο Μοντυκλά δημοσίευσε ανωνύμως μια ιστορική πραγματεία για τον τετραγωνισμό του κύκλου με τίτλο Histoire des recherches sur la quadrature du cercle.J. Montucla (1873) History of the Quadrature of the Circle, μετάφρ. J. Babin, επιμέλεια William Alexander Myers, στο HathiTrust Το βαθύ ενδιαφέρον του Μοντυκλά για την ιστορία των μαθηματικών έγινε εμφανές με τη δημοσίευση του μεγάλου έργου του, του Histoire des Mathématiques, το πρώτο μέρος του οποίου εμφανίσθηκε το 1758. Σύμφωνα με τον Τζωρτζ Σάρτον, το έργο αυτό είναι «μια ιστορία των μαθηματικών επιστημών και ίσως θα μπορούσε σχεδόν να αποκληθεί και μια ιστορία της επιστήμης ιδωμένη από τη μαθηματική οπτική γωνία, καθώς πολλές ιστορίες της ιατρικής είναι ως έναν βαθμό ιστορίες της επιστήμης γραμμένες από την ιατρική οπτική γωνία».George Sarton: «Jean-Etienne Montucla (1725-1799). His Life and Works», Osiris, τόμος 1 (1936), σσ. 519-567

Ο Μοντυκλά διορίσθηκε γραμματέας της αποστολής για τον αποικισμό της Καγιέν το 1764 και βασιλικός αρχιτέκτονας και βασιλικός επίτροπος επί των βιβλίων μαθηματικών το 1765. Το 1778 επιμελήθηκε το έργο του Ζακ Οζανάμ Recreations mathématiques, που μετά την επανάσταση κυκλοφόρησε και σε αγγλική μετάφραση σε Τσαρλς Χάτον σε 4 τόμους (Λονδίνο 1803).

Η Γαλλική Επανάσταση στέρησε από τον Μοντυκλά το εισόδημά του και τον άφησε σε μεγάλη οικονομική δυσκολία. Η προσφορά το 1795 μιας έδρας μαθηματικών σε κάποια σχολή των Παρισίων δεν έγινε δεκτή εξαιτίας της αβέβαιης καταστάσεως της υγείας του μαθηματικού.

Ωστόσο υπό άσχημες συνθήκες δημοσίευσε το 1798 μια δεύτερη έκδοση του πρώτου μέρους της Histoire. Μετά τον θάνατό του το επόμενο έτος, το μνημειώδες αυτό έργο ολοκληρώθηκε από τον αστρονόμο Ζερόμ Λαλάντ και εκδόθηκε σε 4 τόμους στο Παρίσι από το 1799 έως το 1802.

Ο Άιβορ Γκράταν-Γκίνες χαρακτήρισε την Histoire του Μοντυκλά ως ορόσημο και έγραψε:

Παραπομπές

Κατηγορία:Γάλλοι μαθηματικοί
Κατηγορία:Ιστορικοί των μαθηματικών
Κατηγορία:Μέλη της Ακαδημίας Επιστημών (Γαλλία)